Complete the following phrase:  A kínai versenyhétvégén az időmérőn a 10. időt érte el csapattársa, Felipe Nasr mögött. A futamon a rajtot követően feljött a 9. helyre. A 10. körben Max Verstappennel csatázott, de a Toro Rosso pilótája megelőzte őt. A 27. körben Ricciardo megelőzte őt a 11. helyért vívott csatában, de elfékezte magát, és a Ericsson visszaállt elé. A 43. körben végül sikerrel járt a Red Bull Racing ausztrál pilótája. A futamot 1 kör hátrányba a 10., utolsó pontszerző helyen fejezte be.
Bahreinben az időmérő edzésen a 13. időt érte el csapattársa mögött. A futamon a rajtot követően feljött a 9. helyre. a 26. körben a boxban a bal első kerekének a rögzítésével gondok voltak, ami miatt sok időt vesztett, végül a 14. helyen fejezte be a futamot 1 kör hátrányban. A spanyol időmérőn a 16. legjobb időt érte el csapattársa mögött. A versenyen nem bizonyult versenyképesnek az autó, így 1 kör hátrányban a 14. helyen intették le. A monacói kvalifikációján a 18. legjobb időt érte el, majd miután Carlos Sainz Jr. nem vett részt az FIA kötelező mérlegelésén, így egy helyett előrébb került. A futamon a két Williams előtt végzett a 13. helyen.